ગુજરાત સરકારના આદેશ પછી સ્થાનિક સંસ્થા સાથે પોલીસે રાજ્યભરમાં ટ્રાફિક અને પાર્કિંગના મુદ્દે ડ્રાઇવ શરૂ કરી છે ત્યારે આ ડ્રાઇવ એક સપ્તાહ પછી થંભી ન જાય તે જોવું પડશે. એક અધિકારીએ કહ્યું હતું કે "સરકારે અમદાવાદ અને સુરત જેવા શહેરો માટે મુંબઇની જેમ લેન ડ્રાઇવ ફરજીયાત બનાવવું જોઇએ કે જેથી ઓવરટ્રેકથી થતાં અકસ્માતો અટકાવી શકાય. કોઇ વાહનચાલક લેન તોડે તો તેનું લાયસન્સ જપ્ત કરી આકરો દંડ ફટકારવામાં આવશે તો ગુજરાતના વાહનચાલકો જાગૃત બનશે. આપણે ગુજરાતીઓ ચમત્કાર ત્યાં નમસ્કાર કરતા હોય છે. લાઇટ બીલ ન ભરીએ તો કનેક્શન કપાઇ જાય છે. ફોન કે ગેસ બીલ ન ભર્યું તો જોડાણ કટ થાય છે. મોબાઇલ બીલ ન ભરીએ તો તે મૂંગા બની જાય છે. ટ્રાફિક અને પાર્કિંગના નિયમન માટે પણ આવો આકરો દંડ ફટકારવામાં આવશે તો જ અદાલતના આદેશ પ્રમાણેના શહેરો હળવાં બની શકશે."- વાત તો સાચી છે. મુંબઇમાં વાહન લઇને જઇએ ત્યારે આપણને આવો અનુભવ થાય છે પરંતુ અમદાવાદમાં પાછા આવીએ એટલે હતા તેવા 'ને તેવા જ રહીએ છીએ...